**Pressemelding**

21. januar 2015

**Kraftig vekst av bærbare spillmaskiner**

**Spillindustrien er i kraftig vekst, og stadig flere spiller avanserte dataspill på bærbare PCer viser tall fra Norges største nettbutikk Komplett.no. Salget av bærbare spillmaskiner doblet seg i fjor og det er forventet ytterligere vekst i 2015.**

* Kvaliteten og funksjonaliteten på bærbare spillmaskiner er blitt betraktelig bedre, og salgstall viser at det er en ny trend å spille dataspill på disse, sier Anton Hagberg, kommersiell direktør i Komplett.no. Vi ser at noen aktører klassifiserer enkelte maskiner som spillmaskiner som ikke innfrir til dette formålet. Vi kjenner gamerne godt og mener at maskinen må ha Nvidia GTX-klasse grafikk (eller tilsvarende), Intel sin I7-quad core (eller tilsvarende), SSD eller Hybrid harddisk og 8 GB minne.

Veksten var spesielt kraftig i fjerde kvartal, og noe av æren får spillet World of WarCraft. Spillutvikleren Blizzard lanserte nyversjonen Warlords of Draenor midt i november. I tillegg har spill som COD Advanced Warfare og Far Cry 4 også vært populære lanseringer.

* Veksten har selvsagt mye med julehandelen som begynte i november å gjøre, men vi ser også at nylanseringer av spill slår kraftig inn på omsetningen av bærbare spillmaskiner, sier Hagberg.

Det er fortsatt mange som spiller på stasjonære maskiner, og konsollmarkedet har definitivt ikke tatt livet av PC-spill. PC-spill viser økende popularitet og Hagberg mener streaming til Twitch og YouTube påvirker spillerne til å ville bruke samme utstyr som forbildene.

* Let’s play-fenomenet er blitt viktig for nye trender på spillmarkedet. Eksempelvis har streamere som Noobwork, Alacho, Dennis og ikke minst PewDiePie, som har over 33 millioner følgere på YouTube, en reell påvirkningskraft på norske gamere, sier Hagberg.

**For mer informasjon kontakt:**

Anton Hagberg, kommersiell direktør Komplett.no – mobil 90 95 01 48

**Komplett.no**

Komplett.no er eid av Komplett Group som er Nordens største netthandelsaktør med 14 nettbutikker. Komplett Group har 600 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)